Lapan Penerbitan Cirque du Soleil Berkumpul untuk Meraikan Hari Air Sedunia di One Night for ONE DROP Tahunan Kedua di Las Vegas Majlis Amal Global Tingkatkan Kesedaran dan Raih Dana untuk Isu Berkaitan Air LAS VEGAS, 24 Mac 2014 /PRNewswire/ -- Bersempena dengan sambutan Hari Air Sedunia (22 Mac), lapan penerbitan setempat Cirque du Soleil Las Vegas berkumpul bagi acara tahunan kedua One Night for ONE DROP, pada hari Jumaat 21 Mac di Tempat Peranginan dan Kasino Mandalay Bay di Las Vegas. Majlis amal pada malam tersebut, yang menyalurkan sumbangan kepada ONE DROP - organisasi bukan untung yang telah ditubuhkan oleh pengasas Cirque du Soleil Guy Laliberte - telah meningkatkan kesedaran dan mendapatkan dana bagi menangani isu berkaitan air di seluruh dunia. Bagi melihat aset multimedia berkaitan siaran ini, sila klik: "Pada tahun 2014, masih terdapat sekurang-kurangnya 780 juta penduduk di serata dunia yang tidak mendapat bekalan air yang selamat dan mantap," kata Laliberte. "Inilah salah satu masalah dunia yang paling mustahak, namun terdapat penyelesaian yang mampan jika kita menumpukan usaha serta sumber yang kita ada." Acara kemuncak termasuklah persembahan muzikal yang mempesonakan daripada kumpulan vokal The Tenors, yang disertai lebih 100 penghibur berbakat Cirque du Soleil, bagi membawakan mesej "SATU PEMIKIRAN, SATU DUNIA" secara bersama sebagai metafora masa kini dan juga kesannya terhadap masyarakat. Pemain biola dan artis sensasi YouTube, Lindsey Stirling, Pemenang "America's Best Dance Crew" Musim ke-6 IaMmE Crew serta penyajak IN-Q yang memenangi anugerah telah turut serta dalam majlis ekstravaganza yang luar biasa, hasil ciptaan dan arahan Mukhtar O.S. Mukhtar. Para selebriti yang menyertai acara permaidani biru pada malam itu serta majlis susulannya di Moorea Beach Club termasuklah pengasas dan Ketua Pegawai Eksekutif Cirque du Soleil, Guy Laliberte; Ketua Pegawai Eksekutif ONE DROP Catherine B. Bachand; Kyle Richards, Mauricio Umansky dan juga Camille Grammer daripada "Real Housewives of Beverly Hills"; Personaliti TV Holly Madison; kumpulan rock kontemporari Blues Traveler; Mary Wilson daripada The Supremes; penulis New York Times paling laris dan pelawak "Chelsea Lately" Heather McDonald; Brendan Fitzpatrick serta Morgan Stewart daripada "Rich Kids of Beverly Hills;" kru tarian terkenal seluruh dunia Jabbawockeez; UFC Hall daripada Famer Forrest Griffin; pemenang The Ultimate Fighter Musim ke-10 Roy "Big Country" Nelson; Datuk Bandar Las Vegas Carolyn Goodman dan Oscar Goodman; pakar ilusi Criss Angel; para atlet AS yang memenangi pingat emas acara mendayung Sukan Olimpik Esther Lofgren dan juga Susan Francia; artis "kissing" dan pelukis terkenal Natalie Irish; chef selebriti Susan Feniger (Border Grill); para individu yang terlibat dengan Thunder from Down Under; kumpulan gadis daripada Fantasy; DJ 88; serta para penari daripada Alvin Ailey American Dance Theatre. One Night for ONE DROP merupakan hasil usaha sama antara Cirque du Soleil dan MGM Resorts International, termasuk Mandalay Bay antara tempat peranginannya, dengan hasil yang diterima disalurkan kepada program pendidikan dan bekalan air bersih kritikal yang dijalankan oleh ONE DROP di seluruh dunia. Sebahagian daripada hasil yang diperoleh pada malam itu akan disumbangkan kepada Las Vegas Springs Preserve dan juga usaha berterusan untuk memberi sokongan kepada pemuliharaan air dan kehidupan yang mampan di Las Vegas Valley. Klik suka ONE DROP melalui Facebook atau ikuti kami menerusi Twitter @ONEDROP #1night1drop HUBUNGI: Pien Bowler, ONE DROP, Telefon: +1-702-352-0101, pien.bowler@onedrop.org, Alexandria Baum, Kirvin Doak Communications, Telefon: +1-702-203-3100,